શરૂઆતમાં છોકરાઓનું છાત્રાલય ૧૯૧૨માં સ્થાપવામાં આવ્યું હતું. એ છાત્રલયમાં અભ્યાસ કરી ગયેલા વિદ્યાર્થીઓનું સંગઠન ચીમન છાત્ર સંઘ તરીકે જાણીતું થયું જેમાં અમદાવાદના ચીમન છાત્ર સંઘ અને મુંબઈ ચીમન છાત્ર સંઘ મંડળનો સમાવેશ થયો હતો. આ સંગઠને છાત્રોને મદદ કરવાનાં હેતુ થી રૂ. ૬૩,૪૫૪નું ભંડોળ ભૂતપૂર્વ વિદ્યાર્થીઓની મદદથી ભેગું કર્યું તેમાં બીજી રમક રૂ. ૧,૧૧,૧૧૧ ઉમેરીને ભંડોળ ઇન્દુમતીબેનને આપવામાં આવ્યું અને તેમણે વિદ્યા વિનય મંગળ નીધિ ટ્રસ્ટ માં તે ભંડોળ મૂક્યું. આ ભંડોળમાંથી વિદ્યાર્થીઓને તેમની વિશિષ્ટ સિધ્ધિઓ માટે ઇનામો આપવામાં આવે છે.